Rhennir Ffrainc yn 18 *région* (rhanbarth), sy'n cynnwys 13 *région* yn y Ffrainc ddinesig a 5 rhanbarth tramor. Mae un o'r rhanbarthau dinesig, Corsica (*Corse*), yn cael ei ddiffinio fel 'cymuned diriogaethol'. Y rhanbarthau yw'r lefel uchaf yn israniadau tiriogaethol a gweinyddol Gweriniaeth Ffrainc; rhennir y rhanbarthau hyn yn eu tro yn départements.

Daeth y 18 rhanbarth i fodolaeth ar 1 Ionawr 2016; cyn hynny roedd 27 rhanbarth. Bathwyd y term *région* yn swyddogol yn Neddf Datganoli 2 Mawrth 1982.

Mae rhanbarthau Ffrainc yn ardaloedd daearyddol diffiniedig yn ogystal, i gryn raddau, a gysylltir â hunaniaeth ddiwyllianol a hanesyddol sy'n aml yn rhagddyddio Ffrainc ei hun fel uned wleidyddol.

 Hauts-de-France
Normandi
Ile-de-  
France
Dwyrain Mawr
Bourgogne-  
Franche-  
Comté
Centre-  
Val de Loire
Pays de la   
Loire
Llydaw
Nouvelle-Aquitaine
Auvergne-  
Rhône-Alpes
Ocsitania (rhanbarth)
Provence-  
Alpes-  
Côte d'Azur
Corsica
Guiana Ffrengig
Gwadelwp
Martinique
Mayotte
Réunion*Gwlad Belg*
*Lwcsembwrg*
*Yr Almaen*
*Y Swistir*
*Yr Eidal*
*Y Deyrnas Unedig*
*Andorra*
*Brasil*
*Swrinam*
*Sbaen*
*Monaco**Môr Udd*
*Bae  
Bizkaia*
*Môr   
Liguria*
*Môr  
Canoldir*

Swyddogaeth
-----------

Gan fod Ffrainc yn wladwriaeth ganolog, nid oes gan y rhanbarthau rym i greu deddfau na chodi trethi. Ond maent yn derbyn cyfran o'r arian a gofir gan drethi cenedlaethol gan y llywodraeth ganolog ac felly mae ganddynt gyllid sylweddol ac mae ganddynt ryddid i'w gwario yn ôl yr angen.

O bryd i'w gilydd, mae dadl yn codi dros gael mwy o ymreolaeth ar lefel ranbarthol, ond mae hyn yn arwain at anghytundeb yn aml. Mae rhai pobl wedi galw yn ogystal am gael gwared â'r cynghorau yn y *départements* a rhoi ei grym a'u swyddogaeth i'r rhanbarthau, gan gadw'r départements fel israniadau gweinyddol yn unig, ond hyd yn hyn nid oes symudiad i'r cyfeiriad hwnnw.

Diwygio ac uno'r rhanbarthau
----------------------------

Yn 2014, pasiodd Senedd Ffrainc (y Cynulliad Cenedlaethol a'r Senedd) cyfraith i leihau nifer y rhanbarthau ar dir mawr Ffrainc a Chorsica o 22 i 13. Daeth y rhanbarthau newydd i rym ar 1 Ionawr 2016.

Rhoddwyd enwau dros dro ar gyfer y rhan fwyaf o ranbarthau newydd drwy gyfuno enwau'r hen ranbarthau, e.e. enw dros dro'r rhanbarth newydd sy'n cynnwys Aquitaine, Poitou Charentes a Limousin yw Aquitaine-Limousin-Poitou Charentes. Bydd enwau parhaol yn cael eu cynnig gan y cynghorau rhanbarthol newydd a'u gadarnhau gan y Conseil d'etat erbyn 1 Gorffennaf 2016. Bydd yr enwau newydd yn cael eu cadarnhau gan y Conseil d'etat erbyn mis Hydref 2016. Mae dau ranbarth, Auvergne-Rhône-Alpes a Bourgogne-Franche-Comté, wedi dewis cadw eu henwau interim.

Rhanbarthau newydd
------------------

Rhanbarthau unedig newydd:

Map o'r rhanbarthau newydd

|  |  |  |  |
| --- | --- | --- | --- |
|  | **Cyn rhanbarthau** | **Rhanbarth newydd (enw dros dro)** | **Enw newydd (i'w cadarnhau)** |
|  | Burgundy | Bourgogne-Franche-Comté | Bourgogne-Franche-Comté |
| Franche-Comté |
|  | Aquitaine | Aquitaine-Limousin-Poitou-Charentes | Aquitaine Newydd |
| Limousin |
| Poitou-Charentes |
|  | Basse-Normandie | Normandie | Normandie |
| Haute-Normandie |
|  | Alsace | Alsace-Champagne-Ardenne-Lorraine | Grand Est |
| Champagne-Ardenne |
| Lorraine |
|  | Languedoc-Roussillon | Languedoc-Roussillon-Midi-Pyrénées | Ocsitania |
| Midi-Pyrénées |
|  | Nord-Pas-de-Calais | Nord-Pas-de-Calais-Picardie | Hauts-de-France |
| Picardie |
|  | Auvergne | Auvergne-Rhône-Alpes | Auvergne-Rhône-Alpes |
| Rhône-Alpes |

Rhanbarthau sy'n aros yr un fath:

|  |  |
| --- | --- |
|  | Bretagne |
|  | Centre-Val de Loire |
|  | Corsica |
|  | Île-de-France |
|  | Pays de la Loire |
|  | Provence-Alpes-Côte d'Azur |

Rhestr o'r hen ranbarthau
-------------------------

* 22 *région* y Ffrainc ddinesig (*métropolitaine*) :

|  |  |  |
| --- | --- | --- |
| 1. Alsace
2. Aquitaine
3. Auvergne
4. Basse-Normandie
5. Bourgogne
6. Bretagne
7. Centre
8. Champagne-Ardenne
9. Corsica
10. Franche-Comté
11. Haute-Normandie | 12. Île-de-France
13. Languedoc-Roussillon
14. Limousin
15. Lorraine
16. Midi-Pyrénées
17. Nord-Pas-de-Calais
18. Pays de la Loire
19. Picardie
20. Poitou-Charentes
21. Provence-Alpes-Côte d'Azur
22. Rhône-Alpes |  |

Sylwer fod gan Corsica statws gyfansoddiadol o fewn Ffrainc fel cymuned diriogaethol (*collectivité territoriale*) sy'n wahanol i'r 21 rhanbarth arall.
Map o ranbarthau tramor Ffrainc, pob un ohonynt hefyd yn *département* tramor
* GwadelwpGwadelwp
* Guiana FfrengigGuiana Ffrengig
* RéunionRéunion
* MayotteMayotte